
	תיאור הקורס
[bookmark: _GoBack]מסע מעמיק אל תוך עולם ההדפס הידני. הקורס מורכב משלושה בלוקים מקצועיים המפגישים את המשתתפים עם שפות גרפיות שונות )שקע, שטח ובלט( ומסתיים בחלק מעשי המוקדש לפיתוח וביצוע פרויקט אישי בליווי צמוד. הקורס מתאים למי שרוצה לפתח שפה אמנותית חומרית, לחקור טכניקות מסורתיות להרחיב ידע קיים ולתרגם דימויים לכדי מהדורה מודפסת ידנית



	חלק א: יחידת התחריט – שפת הקו והשקע מפגשים 1–3


בלוק זה מוקדש לעולם התחריט היבש, תוך מיקוד בפיתוח מיומנויות רישומיות, חריטה ידנית וחקר אופני חלוקת הצבע הניגוב על גבי הלוח.
	מפגש 1: יסודות החריטה הידנית ושפת הקו
היכרות עם עקרונות הדפס השקע וסקירת כלי העבודה. תרגול חריטה ידנית על גבי פלטה ופיתוח מנעד קווי של .טקסטורות, הצללות ועובי קו. הדפסות ניסיון ראשונות במכבש התחריט



	מפגש 2: פיתוח הדימוי ומורכבות רישומית
העברת סקיצות מורכבות לפלטה, העמקת החריטה ליצירת הבדלי עומק וכהות. עבודה על מכבש תחריט, התאמת לחצים והכנת ניירות להדפס.



	מפגש 3: הרחבה חומרית – מריחה וניגוב צבע מתקדם
לימוד טכניקות מריחה וניגוב ייחודיות ומגוונות של הדיו על הפלטה, סגנונות ניגוב משתנים להשגת אפקטים טונאליים, הדפסת מהדורה קטנה מסכמת המציגה את השליטה בקו ובצבע



	חלק ב: יחידת המוקוליטו – הדפס שטח וחיבור לחומר מפגשים 4–6


היכרות עם טכניקת הדפס השטח הייחודית ליתוגרפיה על עץ, המאפשרת שילוב בין אופי ציורי חופשי לחומריות הטבעית של העץ והבלט.
	מפגש 4: הבנת החומרים והכנת הגלופה
מבוא למוקוליטו והבנת העיקרון הכימי של שיטת השטח )דחיית מים ושמן(  היכרות עם החומרים השונים היוצרים קו וכתם, עפרונות ליתוגרפיים, טושים, דיו שומני )ציור על לוח העץ( והעברת הגלופה את תהליכי ההכנה



	מפגש 5: שילוב חיתוך עץ והדפסה
תהליכי הדפסה רטוב-על-רטוב של לוח המוקוליטו. עבודה מתקדמת על הלוח: שילוב חיתוך עץ - גילוף שטחים מהעץ- בתוך הגלופה המצוירת ליצירת מתח בין כתם לציור.



	מפגש 6: ריבוי צבעים והדפסה ניסיונית
טכניקות לשילוב והדפסה של כמה צבעים מאותו הלוח או בריבוי פלטות. עבודה חופשית להשגת תוצרים ייחודיים בעלי מראה חומרי גולמי, ארכאי ועשיר.



	חלק ג: יחידת הלינולאום – חשיבה הפוכה ושפת הבלט מפגשים


התמקדות בטכניקת הבלט, המאלצת את היוצר להמיר את הדימוי לחשיבה גרפית קונטרסטית וחדה, תוך התנסות במגוון אופני הדפסה.
	מפגש 7: המרת הדימוי ושפת הלבן-על-שחור
מבוא להדפס בלט והבנת מושג החשיבה ההפוכה )מה שמגולף נשאר לבן( מה שנותר בולט מקבל צבע. היכרות עם סכיני הגילוף ותרגול סוגי קווים וטקסטורות בלינולאום. עיצוב דימוי גרפי בעל ניגודיות גבוהה



	מפגש 8: הדפסה ידנית מול הדפסת מכבש
סיום גילוף הפלטה המרכזית. התנסות בפרקטיקות הדפסה שונות: מריחת צבע אחידה בעזרת גלגלות, והשוואה מעשית בין הדפסה ידנית )בעזרת בארן או כפות)  לבין הדפסה תחת מכבש התחריט



	מפגש 9: ריבוי צבעים בבלט
לימוד שיטות להדפסת לינולאום רב-צבעוני -שימוש בכמה פלטות או בטכניקת הלוח האבוד והפחתה. עקרונות רגלוציה להתאמה ודיוק בין שכבות הצבע השונות



	חלק ד: פרויקט אישי, הנחיה ודיוק - מפגשים 10–12


חלקו המסכם של הקורס מוקדש כולו לסטודיו פתוח והנחיה אישית. כל משתתף בוחר טכניקה אחת או שילוב מתוך השלוש שנלמדו, במטרה לפתח גוף עבודות או פרויקט מרכזי מורכב.
	מפגש 10: גיבוש קונספט ותחילת עבודה
מפגש הנחיה וסיעור מוחות: בחירת הטכניקה המועדפת, בניית סקיצות ותוכנית עבודה לפרויקט. הכנת פלטות העבודה, גילוף, חריטה או ציור ראשוני בהתאם לבחירה



	מפגש 11: פיתוח,, הדפסות ניסיון ודיוק התהליך
עבודה מעשית מתקדמת בסטודיו. ביצוע הדפסות ניסיון לבחינת התוצרים ודיוק הגלופות. ליווי וייעוץ מקצועי צמוד של האמן לצורך פתרון בעיות חומריות ושיפור הקומפוזיציה



	מפגש 12: הפקת המהדורה הסופית וסיכום קבוצתי
הדפסת העותקים הסופיים והרשמיים של הפרויקט האישי באיכות הגבוהה ביותר. חתימה, מספור ומיתוג העבודות כמקובל בעולם הדפס האמנותי. שיח גלריה וביקורת עבודותקבוצתית לסיכום התהליך השנתי



